SEBUAH SIRI NETFLIX
Elektrik amat bermanfaat buat kita.
Manusia telah jadi spesis yang aktif sepanjang masa.
Namun langit cahaya ini meragut salah satu
aspek kehidupan paling mengagumkan di planet ini…
Langit malam.
Bagi orang dahulu kala,
memerhati bintang merupakan persembahan terhebat di bumi,
perkara menghiburkan pada malam yang gelap dan panjang.
Mereka pasti kenal selok-belok Bima Sakti,
setiap gugusan bintang cerah, setiap komet yang meluncur di langit.
Mungkin inilah penjelasannya. Jika kita lihat di serata dunia purba,
kita dapati struktur-struktur besar mengarahkan perhatian kita ke langit.
Tapi bagaimana jika ia lebih dari itu?
Piramid dan kuil purba di serata dunia menghubungkan langit
dengan bumi dengan penjajaran yang tepat kepada matahari, bulan dan bintang.
Kenapa mereka begitu teliti dan membina sesuatu yang begitu besar?
Adakah mereka cuba beritahu kita sesuatu?
Mungkin memberi amaran supaya kita memberi perhatian terhadap alam semesta.
PENINGGALAN PARA PENDETA
Saya di Turkiye, menuju ke puncak bukit terpencil
lebih kurang 26 batu dari sempadan dengan Syria.
Walaupun kini kawasan ini mengalami masalah,
tapi ia memainkan peranan penting dalam sejarah manusia.
LAUT HITAM, TURKI, LAUT MEDITERRANENA, SYRIA, IRAQ
Di tenggara Turkiye, berdekatan Sanliurfa zaman moden,
kejadian menakjubkan berlaku di penghujung Zaman Ais akhir.
Nenek moyang pemburu-pengumpul Zaman Batu
menemui kaedah bercucuk tanam dan mula membina penempatan.
IRAN, MESOPOTAMIA, TELUK PARSI
Ia berlaku di serata kawasan yang kemudiannya digelar Hilal Subur,
menganjur ke selatan ke Teluk Parsi.
4,000 SM
Sekitar 6,000 tahun lalu, kawasan yang dikenali sebagai Mesopotamia
melahirkan sebuah tamadun
yang telah lama diandaikan sebagai tamadun pertama dunia, Sumeria.
Namun kini, andaian ini meraung meminta ditulis semula.
Pada tahun 1994, ketika menyelidik sebuah ladang,
ahli-ahli arkeologi menemui batu-batu ukiran yang aneh menjulur dari tanah.
Antaranya bersaiz amat besar.
Ekskavasi seterusnya membuahkan beberapa penemuan yang menakjubkan.
Tapak arkeologi yang digali baru-baru ini
menuntut kita untuk membuang prasangka tentang nenek moyang Zaman Batu kita.
Mereka bukan sahaja celik teknologi,
malah pencapaian mereka di sini membuktikan
bahawa mereka memiliki kemampuan yang tak disangka,
setanding dengan tamadun
yang lebih maju dan terkemudian.
Di bawah kanopi moden yang dibina untuk melindungi tapak ini
ialah Göbekli Tepe.
Berdasarkan segala yang kita pelajari tentang prasejarah,
ia tak sepatutnya wujud.
Ahli-ahli arkeologi mengakui ia wujud sejak 11,600 tahun lalu…
9,600 SM
…menjadikannya struktur bersejarah tertua yang diiktiraf di bumi.
Ia sebuah tapak megalit yang amat canggih dan sofistikated
dan 7,000 tahun lebih tua dari Stonehenge…
…dan 7,000 tahun lebih tua dari Piramid Giza.
Tanggapan bahawa tiada peradaban dalam dunia
dengan kemahiran sebegitu 12,000 tahun lalu
tak lagi masuk akal.
Ia lebih tua berbanding ciptaan roda
atau pembelajinakan kuda.
Ia dibina ketika bumi baru sembuh dari Zaman Ais akhir,
ketika manusia sepatutnya masih lagi
pemburu-pengumpul jahil yang tinggal di dalam pondok lumpur.
Namun, jika mereka tak begitu maju
untuk mereka dan membina bangunan yang hebat ini,
siapakah yang membinanya dan kenapa?
Apakah tempat ini?
Sekali pandang, ia mungkin menghairankan.
Tapi jika kita amati dan cantumkan semua petunjuk,
kita boleh faham dan lihat
betapa hebat dan gahnya ia di era kemuncaknya.
Terletak di tepi bukit
dengan sejumlah kecil bekas penempatan berdekatan
adalah empat arena bulat dengan reka bentuk yang serupa.
Di tengah-tengahnya
terdapat sepasang megalit gergasi berbentuk T
seberat sepuluh tan
tercacak di lantai batu yang digilap.
Figura gergasi kembar,
ada antaranya dengan ukiran lengan dan tangan
dan kepala condong.
Ia di kelilingi tiang-tiang berbentuk T kecil,
yang kebanyakannya diukir dan dihias
serta disambung dengan dinding batu dan lorong-lorong bulat.
Bagaimana blok-blok besar ini diangkat dan diatur…
Tiada siapa tahu.
Perkara yang amat menghairankan pelawat tapak ini,
termasuklah ahli arkeologi yang menggalinya
adalah ukirannya yang menakjubkan.
Simbol-simbol haiwan ditemui di serata Göbekli Tepe.
Ia seperti Bahtera Noh dalam batu.
Makhluk-makhluk di Göbekli Tepe disusun dengan unik
seolah-olah tujuannya lebih simbolik daripada realistik.
Ada juga sesuatu yang menghairankan tentang struktur megalit ini.
Setelah usianya berjaya dikenal pasti,
jelaslah bahawa keempat-empat arena ini dibina pada waktu berbeza.
Arena D dibina sekitar 11,600 tahun lalu…
D - 9,600 SM
…tapi Arena A yang terkini dibina sekitar 10,500 tahun lalu.
A - 8,500 SM
Penduduk di sini tak mengubah suai bangunan sedia ada,
sebaliknya mereka terus membina bangunan baharu
sepanjang tempoh 1,100 tahun,
dengan menukar penjajaran setiap bangunan.
Apa yang lebih menarik,
arena paling tua, Arena D,
turut merupakan tapak terbesar
dengan hiasan paling rumit.
Ia bukan sesuatu yang munasabah
bagi pemburu-pengumpul untuk mendapat idea
untuk membina tapak megalit terbesar dunia begitu sahaja.
Kebiasaannya, kekerapan berlatih menentukan kemahiran kita.
Sama seperti pekerja kuari moden
yang memotong batu di tapak bukit sekitar Göbekli Tepe,
kita andaikan perkara yang sama dengan peradaban purba,
mengasah kemahiran ikut peredaran masa
Namun, Göbekli Tepe, terutamanya Arena D,
mencabar andaian tersebut.
Bagaimanakah komuniti pemburu-pengumpul Zaman Batu
berjaya dengan cemerlang
dalam pembinaan megalit dengan sekali cuba sahaja?
Bukankah ini masanya untuk mempertimbangkan bahawa kompleks ini
bukanlah ciptaan ajaib yang dibina dalam sekelip mata
tapi legasi
sebuah tamadun prasejarah maju yang hilang?
Inilah tanggapan
yang ditolak oleh ahli-ahli arkeologi aliran utama.
Para sarjana terbelenggu dalam rangka tertentu,
iaitu ketika Zaman Ais,
seluruh populasi manusia di bumi masih di peringkat pemburu-pengumpul.
Namun, terbukti jurubina Göbekli Tepe
bercita-cita lebih tinggi daripada pemburu-pengumpul biasa.
Pada tahun 2003, sebuah tinjauan geografi menggunakan radar tembus bumi
mengesan lebih kurang 20 lagi arena batu di dalam bukit
dan lebih 200 batang tiang.
Kebanyakannya tak digali.
Sebuah kompleks megalit gergasi merangkumi kawasan seluas sembilan hektar,
lebih dari 12 padang bola sepak.
Tapak yang amat besar.
Mustahil orang yang tiada kemahiran,
ilmu pengetahuan dan pengalaman membina dengan batu
boleh mencipta Göbekli Tepe.
Pasti terdapat sejarah yang panjang tapi sejarah ini tak dapat dikesan.
Bagi saya, jelas sekali ini tamadun yang hilang.
Pemindahan teknologi,
kemahiran dan ilmu kepada pemburu-pengumpul.
Göbekli Tepe bukan satu-satunya kompleks yang baru ditemui
yang wujud sejak Zaman Ais akhir.
Pada tahun 2019, ahli arkeologi Turkiye memulakan ekskavasi di satu lagi tapak,
Karahan Tepe, kira-kira sejam ke timur…
…dan temui sesuatu di luar jangkaan.
Pihak berkuasa Turkiye belum pernah membenarkan sebarang penggambaran
sehinggalah hari ini.
Ketua arkeologi, Profesor Necmi Karul,
percaya usia tapak ini sama seperti Göbekli Tepe
dan mungkin lebih tua.
Tapi ia agak berbeza.
Terdapat megalit dan tiang berbentuk T di ruang utama,
tapi satu sudut tepi diukir dari batuan dasar
dan boleh memuatkan berpuluh orang.
Apa agaknya yang berlaku di sini?
Apa pendapat awak?
UNIVERSITI ISTANBUL
Ia boleh dianggap sebagai podium dengan ruang duduk…
- Ya. - …dan tempat orang berkumpul
- kerana bangunan ini besar. - Betul.
Karahan Tepe kelihatan seperti ruang perhimpunan ritual.
Ukiran-ukiran di tembok
tak sehalus ukiran di Göbekli Tepe.
Tapi kita boleh lihat ada watak berhud.
Adakah ia melambangkan jurubina sebenar tapak ini?
- Silakan, Profesor. - Ya, okey.
Profesor Karul membawa saya memasuki ruang tepi yang unik,
dengan ukuran lapan kali enam meter dan sedalam dua meter.
Sepuluh tiang menyerupai falus
diukir dengan penuh mahir daripada batuan dasar.
Dengan tiang yang kesebelas di tempat paling utama.
Sebuah terusan berliku-liku turut diukir dari batu
bagi membolehkan sejenis cecair untuk mengalir ke ruang ini,
air atau mungkin darah.
Ruang ini diawasi sebuah ukiran kepala yang misteri dan menggerunkan.
Lehernya seakan-akan menyerupai ular,
kerana ia menonjol keluar dari batu sambil melihat tiang-tiang
di dalam arena ini.
Ia seperti ular dan ada sesuatu yang agak menggerunkan tentangnya.
Wajah ini amat berkuasa.
Kepala manusia
- diukir dari batu… - Diukir dari batu.
…dan ia memandang ke arah pintu masuk.
Betul, matanya memandang ke arah sana.
Menggerunkan.
- Ia seperti kepala ular. - Ya.
- Perilakunya juga seperti ular. - Ya.
Ular berkepala manusia.
Ya, mungkin.
Ini penemuan yang unik.
- Ya, menakjubkan. - Ya.
Tempat itu membuatkan kita berasa takut atau gerun.
Saya tahu ia bukan sains.
Ia cuma tindak balas emosi saya terhadap tempat itu.
Tapi saya tertanya-tanya jika rasa takut dan gerun
turut hadir ketika ia dicipta.
Jika ia menggambarkan sesuatu yang kita perlu tahu tentang masa silam kita.
Bahawa ada sebab ia menggerunkan.
Profesor Karul mengesahkan sama seperti Göbekli Tepe,
bukti aktiviti bercucuk tanam tak ditemui.
Mereka yang membina kompleks ini masih memburu dan mengumpul.
Dahulu kita menyangka aktiviti pertanian muncul lebih awal
dan dari situlah bermulanya penempatan dan pembinaan tempat begini.
Tapi mengikut kefahaman saya, awak kata penempatan muncul dahulu.
Memang betul.
- Mereka pemburu-pengumpul. - Ya.
Kemudian mereka memulakan gaya hidup lain.
Mereka ubah bangunan,
- teknologi dan sebagainya. - Ya.
Revolusi idea.
Ia boleh dipanggil revolusi.
Ini memberi gambaran baharu tentang sejarah manusia.
Setakat ini, cuma dua ruang telah digali di Karahan Tepe.
Namun radar tembus bumi mendedahkan sekurang-kurangnya 20 ruang
yang masih belum diterokai.
Sama seperti Göbekli Tepe,
kedua-dua tapak dibina di hujung Zaman Ais akhir,
sebelum manusia di sini mula bercucuk tanam dan menternak lembu.
Tiada bukti aktiviti pertanian ketika Göbekli Tepe dibina,
tapi anehnya, pada masa ia dibina 11,600 tahun lalu,
kegiatan pertanian wujud di sekitarnya.
Bagi saya, bukti ini menunjukkan sesuatu yang jelas.
Pemindahan teknologi.
Mereka yang tahu kaedah untuk membina megalit
dan membina tapak megalit besar datang ke Göbekli Tepe.
Mereka dah pun tahu cara bercucuk tanam
dan mereka gunakan tapak itu untuk menggalakkan komuniti tempatan,
untuk mengatur dan memperkenalkan aktiviti pertanian.
Menurut tradisi purba Mesopotamia,
itulah yang berlaku.
Dalam kebanyakan mitos banjir dan bencana zaman dahulu,
tradisi banjir besar Mesopotamia amat menarik.
Ia mengisarkan sekumpulan kecil pendeta bijaksana,
Apkallu, yang mengajar penduduk di sini kemahiran peradaban.
Pada awalnya, sebelum tercatatnya sejarah,
manusia dicipta oleh dewa-dewi sebagai penjaga tanah dan haiwan.
Namun, golongan manusia pertama terlalu malas dan tak terkawal
dan jumlah mereka berkembang pesat.
Maka, dewa-dewi menghantar banjir besar
untuk membinasakan segalanya dan memulakan kemanusiaan semula.
Mereka turut menghantar tujuh pendeta, Apkallu,
yang biasanya digambarkan sebagai tokoh berjambang dan berjubah,
untuk memimpin mereka.
Ketua mereka, Oannes, dikatakan berasal dari laut,
digambarkan sebagai separuh manusia, separuh ikan.
Dia bertemu orang ramai
dan mengajar mereka ilmu pertanian, seni bina dan falak.
Perkara ini membuatkan saya terfikir
tentang kemajuan yang dipercayai dihasilkan di Göbekli Tepe.
Oannes merupakan satu lagi contoh pahlawan budaya.
Guru yang muncul tanpa diduga, biasanya dari laut,
selepas berlaku bencana besar,
seperti Quetzalcoatl di Mexico,
atau Osiris, yang dalam legenda mengembara dengan bot
untuk mengajar manusia tentang peradaban.
Persamaan merentasi budaya ini tak terhad pada cerita sahaja.
ASSYRIA
Gambarannya dalam karya seni juga amat serupa…
TOLTEC
…lengkap dengan jubah dan beg.
MAYA
OLMEK
Saya rasa ini adalah catatan peristiwa sebenar.
Ada antaranya yang mungkin disadur
dengan simbol dan cerita untuk melekakan kita,
tapi pada asasnya, saya rasa kita perlu percayakan mitos.
Dinding batu bulat Göbekli Tepe yang tak berbumbung
turut mengingatkan saya pada Ġgantija dan kuil-kuil di Malta.
Mungkinkah mereka berkongsi inspirasi yang sama?
Lenie Reedijk menunjukkan kepada saya
bagaimana perubahan jajaran kuil megalit Malta
menjejaki perubahan titik terbit satu bintang,Sirius,
merentasi ribuan tahun.
Tak disangka, kami turut temui fenomena yang sama di Göbekli Tepe.
Tiang tengah di ketiga-tiga arena tertua ini
nampaknya turut mensasarkan Sirius.
Di penghujung Zaman Ais, arah yang berbeza-beza
menjejaki titik terbit yang berbeza merentasi masa.
Persamaan tumpuan yang diberi pada Sirius
menunjukkan satu lagi petunjuk bahawa jurubina di Malta dan Turkiye
berkongsi ilmu pengetahuan
berkaitan astronomi dan pembinaan megalit.
Adakah bangunan-bangunan hebat dikedua-dua tempat ini
diarahkan oleh yang terselamat dari peradaban lebih maju
yang mengembara di penghujung Zaman Ais akhir,
mungkin diwakili oleh gergasi tiang batu tersebut
atau watak berhud Karahan Tepe?
Mereka yang tiba di sini
di Hilal Subur selepas banjir besar.
Jika benar, apa yang mereka cuba sampaikan?
Mungkinkah semua ukiran haiwan ini cuba menyampaikan pesanan?
Hasil penyelidikan terkini,
saya pelajari maklumat baharu tentang Göbekli Tepe
yang menjadikannya bertambah menarik.
Saya bertemu Dr. Martin Sweatman di Muzium Sanliurfa,
yang menempatkan replika arena terbesar Göbekli Tepe yang menakjubkan.
Seorang ahli sains dengan minat dalam arkeoastronomi,
kebanyakan kajian beliau difokuskan pada Tiang 43,
turut dikenali sebagai Batu Hering.
Apakah kepentingan artifak ini buat awak, Martin?
Ini mungkin salah satu artifak terpenting dalam dunia ini.
Ia amat menakjubkan.
Tiang ini umpama Batu Rosetta.
Betul.
Dr. Sweatman percaya simbol-simbol pada batu ini
mungkin melambangkan asterisme,
corak bagi menggambarkan gugusan bintang terang di waktu malam.
Kita boleh lihat itu bentuk jengking.
Jadi mungkin ia adalah Scorpius.
Saya teringin untuk anggap ia Scorpius.
Betul.
Setiap budaya memberi nama dan bentuk yang berbeza
kepada buruj zodiak.
Jadi ia bonus untuk melihat satu bentuk yang kita kenal pada Tiang 43.
Di atasnya, kita menjangkakan Sagitarius
dan Sagitarius ialah pemanah dengan busur dan anak panah.
Di sini kita lihat burung hering dan sayapnya melebar pada sudut tepat,
lambang busur dan anak panah.
Kita boleh juga lihat simbol haiwan lain
yang sepadan dengan buruj lain,
hampir kelihatan seperti peta di langit malam.
Inilah peta bintang-bintang paling cerah
di sekitar kawasan yang dikenali hari ini sebagai Scorpius.
Apabila Scorpius diaturkan dengan simbol jengking pada Tiang 43,
asterisme berdekatannya nampak sepadan
dengan bentuk-bentuk lain pada tiang.
- Semuanya sepadan. - Betul.
Namun, kejayaan sebenar Dr. Sweatman tiba apabila dia mempertimbangkan cadangan
bahawa bulatan di tengah mungkin melambangkan matahari.
Apakah yang cuba disampaikan dengan imej matahari
yang kedudukannya diletak bersama dengan buruj-buruj?
Ia mungkin cuba menunjukkan tarikh.
Petunjuk ini berdasarkan kewujudan tiga lagi simbol haiwan
di atas tiang
yang mengukuhkan lagi idea bahawa ia adalah tarikh,
lebih tepat, cop tarikh.
Dr. Sweatman percaya
tiga haiwan kecil yang diukir di atas Tiang 43
muncul bersebelahan tiga simbol yang melambangkan matahari terbenam.
Ditambah dengan simbol matahari di tengah-tengah,
ia mungkin menggambarkan empat waktu utama dalam tahun suria,
solstis musim panas, solstis musim sejuk serta ekuinoks musim bunga dan luruh.
Ukiran ini mewakili asterisme yang muncul di langit malam
di belakang atau sekitar matahari terbenam
pada setiap tarikh-tarikh tersebut.
Tanpa diduga, kita memiliki kunci keempat-empat waktu penting ini
dengan waktu yang menjadi fokus utama
- mendominasi tiang ini. - Betul.
Idea ini amat bernas dan menarik.
Tarikh yang tertulis pada batu dalam bahasa semesta astronomi.
Jadi apakah tarikh yang dimaksudkan?
Menggunakan perisian komputer
untuk menjejak perubahan langit malam selama beribu tahun,
kita boleh temui jarak waktu 100 tahun yang menepati teori Martin.
Saya dapati kita boleh jangkakan
tempohnya sekitar 10,900 hingga 10,800 SM.
Namun ia melebihi seribu tahun sebelum pembinaan Göbekli Tepe.
Kenapa tarikh itu penting?
Kita tahu peristiwa yang berlaku dalam sejarah pada waktu itu.
Betul-betul hampir dalam tempoh masa itu, jangka pendek sekitar 100 tahun,
berlaku satu peristiwa iklim dramatik yang dikenali sebagai Dyras Muda.
Peristiwa ini mengubah dunia.
Kita menggelarnya sebagai Malapetaka Purba,
tapi ahli sains menggelarnya Dryas Muda.
Ia bermula 12,800 tahun lalu dengan sebuah bencana
dan berakhir 11,500 tahun yang lalu,
tepat dengan tarikh pembinaan Göbekli Tepe.
Dunia menderita akibat pergolakan geologi yang amat dahsyat
dengan banjir besar,
diikuti dengan suhu takat beku melebihi 1,000 tahun.
Kehidupan di bumi berubah.
Harimau bertaring panjang dan mamot menjadi pupus.
Namun manusia terselamat.
Kemudian sekitar 11,600 tahun lalu,
suhu takat beku berakhir dengan banjir besar terakhir
yang meningkatkan paras laut dunia.
Ketika itulah, setelah bumi kembali tenang,
kerja-kerja di Göbekli Tepe bermula.
Saya percaya ia bukan satu kebetulan.
Itulah tanggapan saya tentang Göbekli Tepe,
iaitu permulaan semula peradaban
dari tamadun terdahulu yang musnah
akibat bencana besar.
Kita boleh lihat Tiang 43 dari sini
dan ia terpelihara dengan amat baik
memandangkan ia berusia 11,600 tahun.
Menakjubkan.
Bagaimana jika kompleks misteri ini bukan sekadar tempat ritual,
tapi bangunan peringatan bagi memperingati peristiwa besar?
Ia munasabah.
Begitu juga dengan beberapa bangunan terhebat kini.
Tugu Peringatan Lincoln di Washington DC
atau Taj Mahal di India.
Tapi adakah Göbekli Tepe lebih dari itu?
Bagaimana jika tujuan ia dicipta adalah
untuk meninggalkan mesej yang amat penting,
mesej yang perlu dinyahkod oleh generasi kemudian?
Ini kerana, apabila ahli arkeologi
menentukan usia runtuhan yang menutupi tapak itu,
sekali lagi mereka terkejut.
Sekitar 10,000 tahun lalu,
seluruh struktur ini ditimbus
dengan cepat dan disengajakan pada masa yang sama.
Usaha yang amat besar dibuat untuk menimbus Göbekli Tepe.
Bukan setakat menimbus,
tapi dengan membina bukit buatan manusia di atasnya.
Bayangkan beratus-ratus tenaga kerja
membawa berbakul-bakul batu untuk dicampakkan ke tapak itu.
Tapi persoalannya, kenapa mereka buat begitu?
Ia tak terbiar. Ia tak dimusnah atau dirompak.
Ia ditanam dengan elok, tersorok dan terpelihara.
Ia kekal terpelihara selama beribu tahun
sehinggalah ditemui baru-baru ini.
Saya berpendapat, munasabahlah untuk kita anggap ia sebagai kapsul masa.
Sama seperti kapsul masa lain,
tujuannya adalah untuk menghantar mesej ke masa depan.
Ular mempengaruhi corak di Göbekli Tepe dan Karahan Tepe.
Ada sesuatu tentang
cara bentuk berliku-liku dan menurun digambarkan,
seolah-olah jurubina tempat ini taksub dengannya,
seakan-akan ular-ular inilah pesanan
yang ingin mereka sampaikan dari kedua-dua tapak.
Tapi adakah ia ular atau mungkin ia mewakili sesuatu yang lain?
Di setiap tempat yang menyimpan jejak episod yang dilupakan dalam sejarah,
kita turut temui ular.
Di Mexico, Quetzalcoatl merupakan seekor ular.
Untuk memasuki kuil suci Ġgantija di Malta,
kita perlu melangkah ular.
Saya rasa saya tahu maksud ular-ular itu dan contoh terbaiknya bukan di Turkiye.
Ia terletak di seberang dunia, di tengah Amerika, di Ohio,
tempat pendeta-pendeta lama membina ular gergasi dari tanah
sebagai peringatan dan mungkin juga sebagai amaran.
Terjemahan sari kata oleh Leia Li